RSP คาดผลงาน Q4 โตต่อเนื่องรับเทศกาลปลายปี แย้มเจรจาแบรนด์ใหม่เสริมแกร่ง
RSP คาดผลงาน Q4 โตต่อเนื่องรับเทศกาลปลายปี แย้มเจรจาแบรนด์ใหม่เสริมแกร่ง
RSP คาดผลงาน Q4 โตต่อเนื่องรับเทศกาลปลายปี แย้มเจรจาแบรนด์ใหม่เสริมแกร่ง
22 พ.ย. 2562

นางสาวพาพิชญ์ วงศ์ไพฑูรย์ปิยะ ประธานเจ้าหน้าที่บริหาร บริษัท ริช สปอร์ต จำกัด (มหาชน) หรือ RSP เปิดเผยว่า แนวโน้มธุรกิจในช่วงไตรมาส 4/62 ซึ่งเป็นโค้งสุดท้ายของปี ภาพรวมผลการดำเนินคาดว่ายังคงเติบโตต่อเนื่อง ซึ่งจะเติบโตโดดเด่นสุดในทุกไตรมาส ซึ่งเป็นช่วงใกล้เทศกาลเฉลิมฉลอง หนุนการจับจ่ายใช้สอย และจากการที่บริษัทฯได้แบรนด์ใหม่ “BARREL” จะช่วยหนุนยอดขายเพิ่มขึ้น รวมถึงบริษัทฯ อยู่ระหว่างเจรจาแบรนด์ใหม่เข้ามาเพิ่มเติม
ขณะที่ผลประกอบการงวดไตรมาส 3/62 บริษัทฯมีรายได้จากการขาย  293.5 ล้านบาท ใกล้เคียงกับงวดเดียวกันของปีก่อน ที่มีรายได้ 293.7 ล้านบาท โดยมีกำไรขั้นต้นรวม 158 ล้านบาท คิดเป็นอัตรา 53.8% ส่งผลให้บริษัทมีกำไรสุทธิรวม 32.9 ล้านบาท เพิ่มขึ้น 28.1%  เมื่อเทียบกับไตรมาสเดียวกันของปีก่อนที่มีกำไรสุทธิ 25.6 ล้านบาท โดยอัตรากำไรสุทธิคิดเป็น 11.2% ของรายได้รวม
สำหรับรายได้หลักของบริษัทประกอบด้วยรายได้จากสาขาเดิมที่มีอยู่, รายได้จากสาขาใหม่ และการเริ่มจัดจำหน่ายแบรนด์ใหม่ภายใต้แบรนด์ “BARREL”
ด้านผลประกอบการในงวด 9 เดือนสิ้นสุดเดือน ก.ย.62 บริษัทมีรายได้จากการขาย 944.8 ล้านบาท เพิ่มขึ้น 3.1 จากงวดเดียวกันของปีก่อนที่มีรายได้ 916.7 ล้านบาท โดยบริษัทมีกำไรขั้นต้นรวม 526.1 ล้านบาท คิดเป็นอัตรากำไรขั้นต้น 55.7% ส่งผลให้บริษัทมีกำไรสุทธิรวม 132.7 ล้านบาท เพิ่มขึ้น 16.9% เมื่อเทียบกับไตรมาสเดียวกันของปีก่อนที่มีกำไรสุทธิ 113.6 ล้านบาท
 
 